Source: https://net.jogtar.hu/jogszabaly?docid=A1000184.TV
Timestamp: 2019-08-22 12:44:01+00:00

Document:
2010. évi CLXXXIV. törvény a bíróságok elnevezéséről, székhelyéről és illetékességi területének meghatározásáról - Hatályos Jogszabályok Gyűjteménye
a bíróságok elnevezéséről, székhelyéről és illetékességi területének meghatározásáról *
1. § (1) * A járásbíróságok és kerületi bíróságok (a továbbiakban együtt: járásbíróság), a közigazgatási és munkaügyi bíróságok, továbbá a törvényszékek elnevezését és illetékességi területét az 1. melléklet tartalmazza.
(2) Az ítélőtáblák elnevezését és illetékességi területét a 2. melléklet tartalmazza.
(3) * A Kúria illetékességi területe az ország egész területére kiterjed.
2. § (1) * A járásbíróság és a közigazgatási és munkaügyi bíróság székhelye - (2) bekezdésben foglalt kivétellel - az elnevezésében megjelölt település.
(2) A kerületi bíróságok székhelye Budapest.
(3) * A törvényszékek székhelyét az 1. melléklet tartalmazza.
(4) Az ítélőtáblák székhelye az elnevezésükben megjelölt település, a Fővárosi Ítélőtábla esetében pedig Budapest.
(5) * A Kúria székhelye Budapest.
3. § (1) * Törvény által meghatározott ügyekben első fokon - a 3. mellékletben kijelölt törvényszékeken az ott meghatározott illetékességi területen - katonai tanácsok járnak el.
(2) * A kijelölt törvényszékeken működő katonai tanácsok által első fokon elbírált ügyekben másodfokon a Fővárosi Ítélőtábla katonai tanácsa jár el.
3/A. § * A közigazgatási és munkaügyi regionális kollégiumok számát, elnevezését és illetékességi területét a 4. melléklet tartalmazza.
4. § (1) E törvény 2011. március 1-jén lép hatályba.
(2) * A Zalaegerszegi Törvényszék és a Zalaegerszegi Törvényszék illetékességi területéhez tartozó helyi bíróságok határozata ellen a törvény hatálybalépését követően előterjesztett jogorvoslatot bírálja el a Pécsi Ítélőtábla.
(3) Hatályát veszti az ítélőtáblák és a fellebbviteli ügyészi szervek székhelyének és illetékességi területének megállapításáról szóló 2002. évi XXII. törvény.
(4) * A Pest Megyei Munkaügyi Bíróság jogutódja a Budapest Környéki Munkaügyi Bíróság.
5. § * (1) E törvénynek a büntetőeljárások időszerűségének javítása érdekében szükséges egyes törvények módosításáról szóló 2013. évi CXII. törvénnyel (a továbbiakban: Módtv.) megállapított rendelkezéseit a Módtv. hatálybalépésének időpontjában folyamatban lévő ügyekben nem kell alkalmazni.
(2) Az Egri Törvényszék és az Egri Törvényszék illetékességi területéhez tartozó járásbíróságok határozata ellen a Módtv. hatálybalépését követően előterjesztett jogorvoslatot a Debreceni Ítélőtábla bírálja el.
(3) A Szolnoki Törvényszék és a Szolnoki Törvényszék illetékességi területéhez tartozó járásbíróságok határozata ellen a Módtv. hatálybalépését követően előterjesztett jogorvoslatot a Szegedi Ítélőtábla bírálja el.
6. § * E törvénynek az egyes igazságügyi és magánjogi tárgyú törvények módosításáról szóló 2014. évi LXXIII. törvénnyel megállapított rendelkezéseit e rendelkezés hatálybalépését követően indult ügyekben kell alkalmazni.
7. § * A jogi segítségnyújtásról szóló 2003. évi LXXX. törvény és egyes törvények eljárásjogi kérdésekkel összefüggő módosításáról szóló 2016. évi CLVIII. törvény 21. §-ával megállapított 1. mellékletet a 2019. január 1-jét követően indult ügyekben kell alkalmazni.
8. § * A Székesfehérvári Törvényszék, valamint a Székesfehérvári Törvényszék illetékességi területéhez tartozó járásbíróságok határozata ellen a 2016. december 31-ét követően előterjesztett jogorvoslatot a Győri Ítélőtábla bírálja el.
9. § * A közigazgatási és munkaügyi regionális kollégiumok az általános közigazgatási rendtartásról szóló törvény és a közigazgatási perrendtartásról szóló törvény hatálybalépésével összefüggő egyes törvények módosításáról szóló 2017. évi L. törvénnyel megállapított 4. mellékletben meghatározott illetékességgel 2018. január 1. napjától kezdődően működnek.
1. melléklet a 2010. évi CLXXXIV. törvényhez *
2. melléklet a 2010. évi CLXXXIV. törvényhez *
Az ítélőtáblák illetékességi területe
1. * FŐVÁROSI ÍTÉLŐTÁBLA
Budapest főváros Nógrád megye Pest megye
2. SZEGEDI ÍTÉLŐTÁBLA
Jász-Nagykun-Szolnok megye Bács-Kiskun megye Békés megye
3. PÉCSI ÍTÉLŐTÁBLA
Zala megye Somogy megye Tolna megye
4. DEBRECENI ÍTÉLŐTÁBLA
Heves megye Borsod-Abaúj-Zemplén megye Szabolcs-Szatmár-Bereg megye
5. * GYŐRI ÍTÉLŐTÁBLA
Fejér megye Győr-Moson-Sopron megye Komárom-Esztergom megye
3. melléklet a 2010. évi CLXXXIV. törvényhez
A törvényszékek katonai tanácsai és illetékességi területük *
1. FŐVÁROSI TÖRVÉNYSZÉK KATONAI TANÁCSA *
Budapest főváros Fejér megye Heves megye
Jász-Nagykun-Szolnok Komárom-Esztergom megye Nógrád megye
2. SZEGEDI TÖRVÉNYSZÉK KATONAI TANÁCSA *
Bács-Kiskun megye Békés megye Csongrád megye
3. GYŐRI TÖRVÉNYSZÉK KATONAI TANÁCSA *
Győr-Moson-Sopron megye Vas megye Veszprém megye
4. DEBRECENI TÖRVÉNYSZÉK KATONAI TANÁCSA *
5. KAPOSVÁRI TÖRVÉNYSZÉK KATONAI TANÁCSA *
4. melléklet a 2010. évi CLXXXIV. törvényhez *
A közigazgatási és munkaügyi regionális kollégiumok és illetékességi területük
1. ÉSZAK-MAGYARORSZÁGI KÖZIGAZGATÁSI ÉS MUNKAÜGYI REGIONÁLIS KOLLÉGIUM
2. ÉSZAK-ALFÖLDI KÖZIGAZGATÁSI ÉS MUNKAÜGYI REGIONÁLIS KOLLÉGIUM
Hajdú-Bihar megye Jász-Nagykun-Szolnok megye Szabolcs-Szatmár-Bereg megye
3. DÉL-ALFÖLDI KÖZIGAZGATÁSI ÉS MUNKAÜGYI REGIONÁLIS KOLLÉGIUM
4. KÖZÉP-DUNA-VÖLGYI KÖZIGAZGATÁSI ÉS MUNKAÜGYI REGIONÁLIS KOLLÉGIUM
Nógrád megye Pest megye
5. ÉSZAK-DUNÁNTÚLI KÖZIGAZGATÁSI ÉS MUNKAÜGYI REGIONÁLIS KOLLÉGIUM
Győr-Moson-Sopron megye Komárom-Esztergom megye Vas megye
6. DÉL-DUNÁNTÚLI KÖZIGAZGATÁSI ÉS MUNKAÜGYI REGIONÁLIS KOLLÉGIUM
7. KÖZÉP-DUNÁNTÚLI KÖZIGAZGATÁSI ÉS MUNKAÜGYI REGIONÁLIS KOLLÉGIUM
Fejér megye Veszprém megye Zala megye
8. FŐVÁROSI TÖRVÉNYSZÉKI KÖZIGAZGATÁSI ÉS MUNKAÜGYI REGIONÁLIS KOLLÉGIUM
Kihirdetve: 2010. XII. 31.
Megállapította: 2012. évi CCXI. törvény 68. § (1). Hatályos: 2013. I. 1-től.
Módosította: 2011. évi CLXI. törvény 205. § (2) b).
Megállapította: 2012. évi CCXI. törvény 68. § (2). Hatályos: 2013. I. 1-től.
Módosította: 2011. évi CLXI. törvény 205. § (2) a).
Módosította: 2011. évi CLXI. törvény 205. § (2) c).
Beiktatta: 2012. évi CCXI. törvény 68. § (3). Hatályos: 2013. I. 1-től.
Módosította: 2011. évi CLXI. törvény 205. § (2) d).
Beiktatta: 2011. évi CLXI. törvény 205. § (1). Hatályos: 2012. I. 1-től.
Beiktatta: 2013. évi CXII. törvény 4. § (1). Hatályos: 2013. IX. 1-től.
Beiktatta: 2014. évi LXXIII. törvény 8. § (1). Hatályos: 2014. XI. 26-tól.
Megállapította: 2016. évi CLVIII. törvény 20. §. Hatályos: 2019. I. 1-től.
Beiktatta: 2016. évi LXVII. törvény 95. §. Hatályos: 2017. I. 1-től.
Beiktatta: 2017. évi L. törvény 358. §. Hatályos: 2018. I. 1-től.
Megállapította: 2016. évi CLVIII. törvény 21. §, 1. melléklet. Hatályos: 2019. I. 1-től.
Megállapította: 2013. évi CXII. törvény 4. § (2), 1. melléklet. Hatályos: 2013. IX. 1-től.
Megállapította: 2016. évi LXVII. törvény 96. § 2., 4. melléklet 1. Hatályos: 2017. I. 1-től.
Megállapította: 2016. évi LXVII. törvény 96. § 2., 4. melléklet 2. Hatályos: 2017. I. 1-től.
Módosította: 2011. évi CLXI. törvény 205. § (2) h).
Módosította: 2011. évi CLXI. törvény 205. § (2) i).
Megállapította: 2017. évi L. törvény 359. §, 2. melléklet. Hatályos: 2018. I. 1-től.

References: Kúria 
 bíróság 
 Kúria 
 Bíróság 
 § 2
 § 2